**Tema 8: Analiza uspjeha učenika**

**Motivacija i opis problema**

Podaci o učenicima prikupljeni su kako bi se istražili čimbenici koji utječu na njihov školski uspjeh. Cilj je razumjeti kako različiti aspekti, poput vremena provedenog u učenju, obiteljske podrške i izostanaka, doprinose postignućima učenika. Ova analiza omogućuje bolji uvid u područja koja su ključna za poboljšanje obrazovnih rezultata te za donošenje preporuka u svrhu optimizacije obrazovnog procesa.

**Opis skupa podataka i smjernice za izradu projekta**

Skup podataka obuhvaća informacije o demografskim karakteristikama učenika, njihovim obrazovnim navikama i ocjenama iz ključnih predmeta poput matematike i portugalskog jezika. Podaci uključuju varijable kao što su dob, spol, obiteljski status, vrijeme učenja, izostanci te dodatna podrška u nastavi.

Pri izradi projekta vodite se ovim istraživačkim pitanjima:

* Jesu li prosječne konačne ocjene iz matematike različite između spolova?
* Postoji li razlika u prvoj ocjeni iz matematike s obzirom na mjesto stanovanja učenika?
* Možemo li predvidjeti prolaz iz završnog ispita iz jezika na temelju sociodemografskih varijabli poput spola, obrazovanja roditelja i veličine obitelji?
* Postoji li razlika u broju izostanaka iz nastave?

Također razmislite o vlastitim istraživačkim pitanjima ili hipotezama koje biste analizirali koristeći dostupne podatke.

Napomena: Ako imate dodatnih pitanja vezanih uz ovaj konkretan projekt, javite se na e-mail adresu tomislav.kurtovic@fer.unizg.hr.